CELEX: 62006CA0293
Language: et
Date: 2008-02-28 00:00:00
Title: Kohtuasi C-293/06: Euroopa Kohtu (neljas koda) 28. veebruari 2008 . aasta otsus (Finanzgericht Hamburgi eelotsusetaotlus — Saksamaa) — Deutsche Shell GmbH versus Finanzamt für Großunternehmen in Hamburg (Asutamisvabadus — Ettevõtte tulumaks — Ühes liikmesriigis asuva äriühingu poolt oma teises liikmesriigis asuvale püsivale tegevuskohale antud asutamiskapitali repatrieerimise rahalised tagajärjed)

26.4.2008   
            
            
               ET
            
            
               Euroopa Liidu Teataja
            
            
               C 107/4
            
         Euroopa Kohtu (neljas koda) 28. veebruari 2008. aasta otsus (Finanzgericht Hamburgi eelotsusetaotlus — Saksamaa) — Deutsche Shell GmbH versus Finanzamt für Großunternehmen in Hamburg
   (Kohtuasi C-293/06) (1)
   
   (Asutamisvabadus - Ettevõtte tulumaks - Ühes liikmesriigis asuva äriühingu poolt oma teises liikmesriigis asuvale püsivale tegevuskohale antud asutamiskapitali repatrieerimise rahalised tagajärjed)
   (2008/C 107/05)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Kaebuse esitaja: Deutsche Shell GmbH
   
      Vastustaja: Finanzamt für Großunternehmen in Hamburg
   Kohtuasja ese
   Eelotsusetaotlus — Finanzgericht Hamburg — EÜ artiklite 43 ja 48 tõlgendamine — Valuutakursikahjum, mille ühes liikmesriigis asutatud äriühing sai teises liikmesriigis asutatud püsivale tegevuskohale antud asutamiskapitali repatrieerimise tõttu — Äriühingu asukohajärgses liikmesriigis maksustamisel valuutakursikahjumi arvesse võtmise välistamine
   Resolutiivosa
   
               1.
            
            
               EÜ asutamislepingu artikliga 52 (muudetuna EÜ artikkel 43) koostoimes EÜ asutamislepingu artikliga 58 (nüüd EÜ artikkel 48) on vastuolus see, et liikmesriik ei arvesta siseriiklikult maksustatava summa määramisel valuutakursikahjumit, mille selle riigi territooriumil asutatud äriühing sai talle kuuluvale teises liikmesriigis asuvale püsivale tegevuskohale antud asutamiskapitali repatrieerimisel.
            
         
               2.
            
            
               EÜ asutamislepingu artikliga 52 (muudetuna EÜ artikkel 43) koostoimes EÜ asutamislepingu artikliga 58 (nüüd EÜ artikkel 48) on vastuolus ka see, et ettevõtja, kelle asukoht on liikmesriigis, saab valuutakursikahjumi oma jooksvate kuludena maha arvata üksnes siis, kui talle kuuluv püsiv tegevuskoht, mis asub teises liikmesriigis, ei ole üldse saanud maksuvaba kasumit.
            
         
      (1)  ELT C 237, 30.9.2006.